1Kamudian, Isa Almasih sarato jo pangikuik-Nyo, tibo di suba-rang Danau Galilea, di daerah Gerasa. 2Baitu Isa Almasih turun dari para-wu, Baliau didatangi dek surang la-ki-laki, nan kaluwa dari guwo-guwo kubuaran. 3Urang tu dikuwasoi dek roh jahek, inyo tingga di kubuaran-kubuaran. Inyo indak bisa lai dika-bek; biyapun jo rantai. 4Lah acok kaki atau pun tangannyo dipilanggu, tapi, rantai pilanggu tu diputuihkannyo, basi nan dipasang di kakinyo diku-pak-inyo. Inyo kuwaik sangaik, sainggo indak surang juwo doh urang nan bisa mamacikkannyo. 5Siang malam inyo bakuliliang-kuliliang di kubua-ran, sarato jo di bukik-bukik, sambia ma-ariak-ariak, sarato malukoi ba-dannyo jo batu. 6Kutiko dari jauah inyo manampak Isa Almasih tibo, inyo balari-lari ma-ngaja-i, sudah tu sujuik di adok-an Isa Almasih. 7Jo suwaro nan kuwaik inyo ma-ariak, ”Oih Isa Almasih, Anak Allah Nan Mahatenggi! Ka Angkau panga-kan ambo ko? Karano dek Allah, am-bo mambana, janlah ambo ditangani!” ( 8Mangko inyo bakato bakcando itu, dek karano Isa Almasih lah bakato ka-bake inyo, ”Oih roh jahek, kaluwalah angkau dari urang ko!”) 9Mako, Isa Almasih batanyo kabake inyo, ”Siyakoh namo angkau?” Urang tu manjawauk, ”Namo ambo ’Legiun' —dek karano, kami ko banyak sangaik!” 10Ba-ulang kali inyo mam-bana-bana kabake Isa Almasih, supa-yo Baliau jan ma-usie roh-roh jahek tu kaluwa dari daerah tu. 11Dakek tampaik tu, ado babi nan sangaik banyak, nan sadang bi man-cari makan di lereang bukik. 12Roh-roh jahek tu mambana kabake Isa Almasih, ”Suruahlah kami masuak ka dalam babi nan banyak tu.” 13Isa Almasih layi satuju. Dek karano itu, roh-roh jahek tu bi kaluwa dari urang tu, su-dah tu, inyo bi masuak ka dalam babi nan banyak tu. Kasadonyo babi tu bi lari, sarato bi tajun dari tapi tabiang, bi masuak ka dalam danau, abih ma-ti bi karam -- kasadonyo ado kiro-ki-ro duwo ribu ikua banyaknyo. 14Tukang-tukang gubalo babi tu bi lari, sarato bi payi mancuritokan ka-jadian tu di kota, sarato di kampuang nan di sakuliliang tu. Sudah tu, urang-urang tu bi kaluwa untuak maliyek apo nan lah tajadi. 15Inyo tu bi tibo kaba-ke Isa Almasih, sarato maliyek urang nan kamasuak-an roh jahek tu, sadang duduak di sinan tu. Inyo lah babaju, pikierannyo lah babaliak ka nan bana. Mako, kasadonyo urang-urang tu bi tabik takuik. 16Urang-urang nan lah bi maliyek sandiri, tantang kaja-dian urang gilo tu, sarato jo kajadi-an babi tu, bi mancuritokan sagalo apo nan lah tajadi. 17Sudah tu, pan-duduak di daerah tu bi mamintak, su-payo Isa Almasih barangkek dari da-erah inyo tu. 18Kutiko Isa Almasih nayiak ka pa-rawu, urang nan tadinyo dikuwasoi dek roh jahek tu, mamintak kabake Isa Almasih, supayo inyo buliah pa-yi jo Baliau. 19Tapi, Isa Almasih indak mambu-liahkan, Baliau bakato, ”Pulanglah, agiah tawulah kabake sanak sudaro angkau, apo nan lah dipabuwek dek Tuhan taradok angkau, sarato baralah ka eloknyo Baliau kabake angkau!” 20Mako, payilah urang tu, sarato muloilah inyo mancuritokan di da-erah Sapuluah Koto, apo nan lah di-pabuwek dek Isa Almasih kabake inyo. Kasadonyo urang bi tacangang man-dangakan curitonyo tu. 21Isa Almasih babaliak baliak ka su-barang danau. Tibo di tapi danau tu, sambuah urang nan bi tibo ba-uruang di sakuliliang Isa Almasih. 22Tibolah surang urang nan banamo Yairus. Inyo adolah surang pamimpin rumah iba-daik di kota tu. Kutiko inyo maliyek Isa Almasih, mako, sujuiklah inyo di adok-an Baliau, 23sarato bakato mam-bana sangaik, ”Ngku, anak ambo nan padusi, sadang sakik lah ampia ka ma-ti. Maringanilah Angku datang, untuak ma-awai anak ambo tu, supayo inyo cegak, sarato jan sampai mati!” 24Mako, Isa Almasih payi samo-samo jo Yairus. Sambuah urang nan bi manu-ruikkan Baliau, sarato bi basalingkik-salingkik di sakuliliang Baliau. 25Di antaro urang nan banyak tu, ado pulo surang padusi, nan lah duwo baleh tawun sakik pandarahan, nan ba-ubuangan jo haidnyo. 26Kasadoyo aratonyo lah abih dijuwa, untuak pam-bayie ubek ka tabib, tapi, indak ado doh nan bisa mancegakkan inyo, ma-lahan panyakiknyo batambah barek. 27Urang padusi tu lah banyak man-danga kaba tantang Isa Almasih. Ma-ko, kutiko urang sadang basalingkik-salingkik tu, inyo manyalingkik pulo untuak mandakek-i Isa Almasih dari balakang, 28dek karano, manuruik agak-agaknyo, ”Asa ambo dapek sajo ma-awai jubah Baliau, mako, panya-kik ambo lah musti cegak!” 29Inyo dapek ma-awai jubah Isa Almasih, nan sakutiko tu juwo, sa-kik pandarahannyo cegak. Inyo dapek marasokan baraso inyo lah siyaik. 30Di kutiko itu pulo, Isa Almasih ma-rasokan, baraso ado kuwaso nan ka-luwa dari diri-Nyo. Dek karano itu, Baliau mancaliak kabake urang nan banyak, sambia batanyo, ”Siya nan ma-awai jubah Ambo?” 31Pangikuik-pangikuik Baliau bi ba-kato, ”Angku kan lah maliyek sandi-ri, bara ka sambuahnyo urang nan basalingkik-salingkik di sakuliliang Angku. Tapi, Angku batanyo juwo ka-bake kami, siya urang nan ma-awai Angku?” 32Tapi, Isa Almasih taruih juwo man-caliak ka sakuliliang Baliau, untuak mancari siya urang nan lah ma-awai Baliau. 33Urang padusi tu, nan lah ta-wu apo nan lah tajadi jo dirinyo, inyo manggaretek katakuik-an, sarato su-juik di adok-an Isa Almasih, sarato ma-akui sagalo apo nan lah inyo pa-buwek. 34Mako, Isa Almasih bakato kabake urang padusi tu, ”Oih anak Ambo, dek karano angkau picayo kaba-ke Ambo, itu mangkonyo angkau cegak! Pulanglah jo sanang salamaik. Panya-kik angkau lah cegak kasadonyo!” 35samantaro Isa Almasih sadang ma-ngecek juwo lai, mako, babarapo urang pisuruah datang dari rumah Yairus. Inyo tu bi bakato kabake Yairus. ”Anak angku lah maningga, indak usah lai angku mampaseso Angku Guru pulo.” 36Tapi, Isa Almasih indak mampa-dulikan, apo nan dikatokan dek urang-urang tu, Isa Almasih bakato kabake Yairus, ”Jan takuik pulo lai, picayo sa-jolah!” 37sudah tu, Isa Almasih taruih juwo bajalan, tapi, Baliau indak mambu-liahkan urang bi manuruikkan Baliau, salain dari Petrus, sarato Yakobus jo Yahya nan badunsanak. 38Kutiko inyo tu lah bi tibo di alaman rumah Yairus, Isa Almasih mandanga ado suwaro nan ma-iruak, sarato tadanga pulo ratok jo tangih nan manggagau-gagau. 39Mako, Isa Almasih masuak ka dalam rumah, Baliau bakato kabake urang-urang tu, ”Baa mangko bi ma-eboh, sarato bi ma-nangih? Anak ko indak baa-baa bagai doh ko; inyo hanyo talalok!” 40Urang-urang tu bi manggalakkan Isa Almasih. Mako, Baliau manyuruah urang-urang tu bi kaluwa kasadonyo. Sudah tu, Baliau ma-ajak urang gaek anak tu, sarato jo katigo urang pangi-kuik-Nyo, bi masuak ka dalam biliak anak tu. 41Isa Almasih mamacikkan tangan anak tu, sarato bakato, ”Talita kum, ” nan aratinyo adolah, ”Oih anak padusi, Ambo bakato kabake angkau: jagolah!” 42Anak gadih tu lansuang jago, su-dah tu inyo bajalan. (Umuanyo lah du-wo baleh tawun.) Kasadonyo urang nan bi mancaliak kajadian tu, bi tacangang sangaik! 43Tapi, Isa Almasih sabana-bana managah, supayo urang-urang tu, jan bi mancuritokan kajadian tu kaba-ke siya-siyanyo. Sudah tu, Baliau baka-to, ”Agiah makanlah anak ko.”
min_Latn